Diari Oficial de la Generalitat Valenciana


Sumari del DOGV 6587, del 16-08-2011 (2011/8205)

Notificació de la sentència dictada en el judici verbal número 1009/2010.
-------------------------------------------------------------------------

### Dades del document

Número de DOGV
:   6587

Data del DOGV
:   16-08-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/8205


Organisme emissor
:   Jutjat Mercantil Número 1 de València

Tipus de document
:   Edicte

Notificació de la sentència dictada en el judici verbal número 1009/2010. [2011/8205]  
Judici verbal 001009/2010   
Demandant: Materiales de Construcciones Terens, SL.  
Procurador: Francisco Javier Uclés Muñoz.  
Demandats: Pozuelo Rodeva, SL, i María Eva Pozuelo Marí.  
Amparo Prieto Trenco, secretària judicial del Jutjat Mercantil número 1 de València, faig saber: Que en les actuacions de judici verbal seguides davant d'aquest Jutjat amb el número 001009/2010, s'ha dictat la sentència de data 16 de maig de 2011, que té l'encapçalament i la dispositiva que, literalment, són com segueix:  
«Sentència número 176  
Magistrada jutgessa que la dicta: María del Mar Fernández Barjau.  
Lloc: València.  
Data: 16 de maig de 2011.  
Part demandant: Materiales de Construcciones Terens, SL.  
Advocat: Sergio Yuste Navarro.  
Procurador: Francisco Javier Uclés Muñoz.  
Part demandada: Pozuelo Rodeva, SL, i María Eva Pozuelo Marí (ambdues en rebel·lia processal).  
Objecte del judici: reclamació d'una quantitat i responsabilitat d'administrador social.  
Dispositiva  
Estime totalment la demanda interposada pel procurador senyor Uclés Muñoz, en nom i representació de la mercantil Materiales de Construcción Terens, SL, contra la societat Pozuelo Rodeva, SL, i la seua administradora única María Eva Pozuelo Marí, declarades ambdues en rebel·lia processal, i condemne ambdues demandades a pagar de forma solidària a la part actora la suma de 2.131,23 euros, més els interessos legals des de la interpel·lació judicial (29 de setembre de 2010) així com les costes produïdes en primera instància.  
Porteu l'original d'aquesta resolució al llibre de sentències, i deixeu-ne en les actuacions una testimoniança.  
Mode d'impugnació: mitjançant un recurs d'apel·lació davant l'Audiència Provincial de València (article 455 LECn).  
El recurs s'ha de preparar mitjançant un escrit que cal presentar en aquest Jutjat, dins el termini de cinc dies hàbils comptador des de l'endemà de la notificació, que es limite a esmentar la resolució objecte d'apel·lació i on es manifeste la voluntat de recórrer-hi, amb la indicació dels pronunciaments que s'impugnen (article 457.2 LECn).  
De conformitat amb la disposició addicional 15ª de la Llei Orgànica del Poder Judicial, perquè el recurs d'apel·lació siga admés a tràmit, s'haurà de constituir un dipòsit de 50 euros, el qual es tornarà només en el cas que el recurs siga estimat. S'haurà de constituir el dipòsit mitjançant l'ingrés de la quantitat indicada a l'entitat bancària Banesto, en el compte corresponent a aquest expedient, indicant, en el camp «Concepte", el codi «00 civil-reposició" i la data de la resolució objecte de recurs amb el format dd/mm/aaaa. En el cas que realitze l'ingrés mitjançant una transferència bancària, després d'emplenar el codi de compte corrent (CCC 20 dígits), indicarà, en el camp «Concepte", el número de compte, el codi i la data en la forma exposada anteriorment.  
  
Aquesta és la sentència, que pronuncie, mane i firme».  
I perquè valga de notificació als demandats Pozuelo Rodeva, SL, i María Eva Pozuelo Marí, en parador desconegut, expedisc aquest edicte.  
  
València, 24 de maig de 2011.- La secretària judicial: Amparo Prieto Trenco.